Булат Окуджава
Смили се, забързано Време…

Превод от руски: Илиана Илиева, —

chitanka.info

Смили се, забързано Време,

жестокия си бяг ти укроти.

Непосилно е това бреме,

бремето на загуби, беди.

Бъди по-милостиво, по-сърцато,

със зло недей ме обкръжава.

На хоризонта лъкатуши Лето,

и малко път до нея ми остава.

За плач и покаяние е късно.

Пътеката е стръмна към брега,

където плашещо и непристъпно

ни гледат райските врата.

Не бе ми нужна никаква корона,

напразна беше всякаква стрелба…

И на веслото на Харона

замлъкна и живот, и съдба.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.